CELEX: 52013DP0208
Language: et
Date: 2013-05-22 00:00:00
Title: Euroopa Parlamendi 22. mai 2013. aasta otsus, mis käsitleb Euroopa Ülemkogu ettepanekut konventi mitte kokku kutsuda, et lisada protokoll Euroopa Liidu põhiõiguste harta kohaldamise kohta Tšehhi Vabariigi suhtes Euroopa Liidu lepingule ja Euroopa Liidu toimimise lepingule (00091/2011 – C7-0386/2011 – 2011/0818(NLE))

12.2.2016   
            
            
               ET
            
            
               Euroopa Liidu Teataja
            
            
               C 55/140
            
         P7_TA(2013)0208
   Protokolli eelnõu Euroopa Liidu põhiõiguste harta kohaldamise kohta Tšehhi Vabariigi suhtes (nõusolek) ***
   Euroopa Parlamendi 22. mai 2013. aasta otsus, mis käsitleb Euroopa Ülemkogu ettepanekut konventi mitte kokku kutsuda, et lisada protokoll Euroopa Liidu põhiõiguste harta kohaldamise kohta Tšehhi Vabariigi suhtes Euroopa Liidu lepingule ja Euroopa Liidu toimimise lepingule (00091/2011 – C7-0386/2011 – 2011/0818(NLE))
   (Nõusolek)
   (2016/C 055/32)
   
      Euroopa Parlament,
   
               —
            
            
               võttes arvesse Tšehhi valitsuse 5. septembri 2011. aasta kirja nõukogule protokolli eelnõu kohta Euroopa Liidu põhiõiguste harta (edaspidi „harta”) kohaldamise kohta Tšehhi Vabariigi suhtes,
            
         
               —
            
            
               võttes arvesse Euroopa Ülemkogu eesistuja 25. oktoobri 2011. aastal Euroopa Parlamendi presidendile saadetud kirja, mis käsitleb protokolli eelnõu harta kohaldamise kohta Tšehhi Vabariigi suhtes,
            
         
               —
            
            
               võttes arvesse taotlust nõusoleku saamiseks konventi mitte kokku kutsuda, mille Euroopa Ülemkogu esitas vastavalt Euroopa Liidu lepingu artikli 48 lõike 3 teisele lõigule (C7-0386/2011),
            
         
               —
            
            
               võttes arvesse Euroopa Liidu lepingu artikli 6 lõiget 1 ja hartat,
            
         
               —
            
            
               võttes arvesse Euroopa Ülemkogus kokku tulnud liikmesriikide riigipeade ja valitsusjuhtide 29.–30. oktoobri 2009. aasta kohtumise järeldusi,
            
         
               —
            
            
               võttes arvesse kodukorra artiklit 74a ja artikli 81 lõiget 1,
            
         
               —
            
            
               võttes arvesse põhiseaduskomisjoni soovitust (A7-0282/2012),
            
         ning arvestades järgmist:
   
               A.
            
            
               harta koostas konvent, mille töö toimus 17. detsembrist 1999. aastal kuni 2. oktoobrini 2000. aastal ja mis koosnes Euroopa Parlamendi, liikmesriikide, riiklike parlamentide ja komisjoni esindajatest; harta kuulutati välja 7. detsembril 2000. aastal ja selle teksti kohandati Strasbourgis 12. detsembril 2007. aastal;
            
         
               B.
            
            
               22. veebruarist 2002 kuni 18. juulini 2003 kokku tulnud teise konvendi töö tulemusena valmistati ette Euroopa põhiseaduse lepingu projekt, mille sisu on enamuses üle võetud 1. detsembril 2009 jõustunud Lissaboni lepingus;
            
         
               C.
            
            
               mõlemad konvendid kutsuti kokku, et arutada liidu põhiseaduslikku korda käsitlevaid olulisi küsimusi, sealhulgas võtta vastu siduv tekst, millega sätestatakse põhiõigused ja peamised põhimõtted, mida liit tunnustab;
            
         
               D.
            
            
               eeltoodut silmas pidades ei ole vaja konventi kokku kutsuda ettepaneku läbivaatamiseks, et laiendada protokolli nr 30 Euroopa Liidu põhiõiguste harta kohaldamise kohta Poola ja Ühendkuningriigi suhtes ka Tšehhi Vabariigile, kuna ettepaneku võimalik mõju oleks piiratud;
            
         
            
               1.
            
            
               annab Euroopa Ülemkogule nõusoleku konventi mitte kokku kutsuda;
            
         
            
               2.
            
            
               teeb presidendile ülesandeks edastada käesolev otsus Euroopa Ülemkogule, nõukogule, komisjonile ja liikmesriikide parlamentidele.